Signy Aarna

Signy Aarna (sündinud 4. oktoobril 1990 Ahjal) on eesti jalgpallur, endine Eesti naiste jalgpallikoondise ründaja. Klubijalgpalli mängimist alustas Põlva Lootose naiskonnas. Alates aastast 2014 siirdus mängima Soome Pallokissat Kuopio võistkonda. Eesti Jalgpalli Liit valis Signy Aarna 2010. aastal Naiste Meistriliiga aasta parimaks mängijaks ning 2011. ja 2015. aastal aasta parimaks naisjalgpalluriks. Signy alustas jalgpallitreeninguid koos poistega Margus Mäe treeningugrupis. Ahja keskkoolis ja spordiklubis Sipelgas õpetaja ja treenerina tegutsenud Vaike Lauri juhendamisel osales ta koolinoorte maakondlikel ja vabariiklikel võistlustel. Jalgpalliklubi Lootos presidendile Indrek Käole silma jäänud tüdruk sai kutse Lootosesse 2003. aastal ning treener Kaido-Meinhard Kukli juhendamisel tegutsenud tüdrukute võistkonnas tegi Signy oma debüütmängu 17. mail 2003 kui Tartus Tamme staadioni kunstmuruväljakul mängiti kohaliku Tammeka vastu. 6. juunil mängiti sama vastasega Põlvas ning siis seisis Signy juba väravapostide vahel. Aastatel 2003–2008 osales Signy Lootose noortevõistkondade koosseisus Eesti meistrivõistlustel ja noorteturniiridel, mängides enamuse ajast väravavahina. Eesti Noorte meistrivõistlused: 2003 – V koht 2004 – III koht 2005 – IV koht 2006 – I koht 2007 – I koht 2008 – I koht 2008. aastal tegi Signy debüüdi Põlva FC Lootos naiskonnas, aidates esiliiga avavoorus, Lootospargis alistada Narva Transi. Järgmise viie hooaja jooksul esindas Signy FC Lootos naiskonda Eesti Meistrivõistlustel kokku 113 mängus, lüües 153 väravat. Eesti naiste meistrivõistlused: Esiliiga, 2008 – I koht Meistriliiga, 2009 – IV koht 2010 – IV koht 2011 – IV koht 2012 – V koht 2013 – V koht 2013. aasta detsembris sõlmis Signy oma esimese lepingu välisklubiga, milleks oli põhjanaabrite Kuopio Pallokissat. Oma debüüthooajal 2014 osales Signy kokku 21 mängus, olles löödud 13 väravaga oma naiskonna resultatiivseim mängija. Naistenliiga finaalringi viiest mängust osales Signy neljas, mis kõik võideti. Ühtlasi saavutas Pallokissat kolmanda koha ja Signy oma karjääri esimese medali täiskasvanute arvestuses. 2015 aasta hooajal saavutas Pallokissat neljanda koha. Taas oli naiskonna resultatiivseimaks mängijaks Signy, kes seekord lõi 17 väravat. Hooaja lõpus pikendas Signy Pallokissatiga lepingut veel üheks hooajaks. Hooaega 2018 alustas Signy uues klubis, sõlmides Ahvenamaa Åland Unitediga aastase lepingu. Avahooajal osales Signy uue klubi ridades kokku 23 mängus, lüües 13 väravat. Åland lõpetas tabeli alumises pooles ja võistkonnas toimusid suured muudatused. Hooaja 2019 eel sõlmis Signy Ålandiga uue lepingu, mis hoiab teda Ahvenamaal veel kaks hooaega. 2019 aasta hooaja saldoks jäi 23 meistrivõistluste- ja karikamängudes löödud 10 väravat, neist 9 karikasarjas. Hooaja lõpetas Åland United kolmanda kohaga. Debüüdi U16 noortekoondises tegi Signy 2005. aasta juulis Balti turniiri mängus Leedu vastu. Debüüdi naiste A-koondises tegi Signy 24. aprillil 2009. Koduklubi poolt Lootospargis läbi viidud Balti turniiri avakohtumises Läti vastu vahetas ta 75. minutil, seisul 4:0 välja koondisele mängus kolm väravat löönud Ave Pajo. Koondisedebüüti tähistas Signy kohe väravaga, lüües palli 85. minutil lätlannade võrku, lõppseisuks 5:0. 2008 – Naiste Esiliiga võitja Põlva FC Lootos koosseisus 2008 – Esiliiga suurim väravalööja (48 väravat). 2009 – Naiste Balti turniiri võitja 2009 – 3. koht Põlva maakonna aasta naissportlase kategoorias; 2010 – Naiste Meistriliiga aasta parim mängija 2010 – Naiste Balti turniiri võitja ja turniiri suurim väravakütt (5 väravat) 2010 – 2. koht Põlva maakonna aasta naissportlase kategoorias; 2011 – aasta parim naisjalgpallur 2011 – Eesti Kultuurkapitali Noore Tegija aastapreemia 2012 – Naiste Balti turniiri võitja 2013 – Naiste Balti turniiri võitja 2015 – aasta parim naisjalgpallur Koondise statistika jalgpall.ee Tutvustus lehel UEFA.com Statistika jalgpall.ee Koondise statistika jalgpall.ee Lootose jalgpallinaiskonnad lõpetasid eduka hooaja Eesti jalgpallur pürib Põlva Lootosest otse Chelseasse Signy Aarna lõi Newcastle`i särgis kaks väravat Signy Aarna unistab profikarjäärist Eesti koondise ründaja liitus Soome kõrgliigaklubiga Eesti naiste koondise väravakütt siirdub Soome kõrgliigasse Signy Aarna kaifib profielu: ole ainult naine ja mängi! Tahaks end ka Soomest kõrgemas liigas proovile panna Video | Aasta naisjalgpallur Signy Aarna uuest hooajast: tahan tulla Soome meistriks!